open-index/open-wikipedia-markdown huggingface dataset:
सेंट जेम्स स्क्वायर

**सेंट जेम्स स्क्वायर** () एक ऐतिहासिक त्रिकोणीय चौक है जो मॉनमाउथ काउंटी-नगर, मॉनमाउथशायर, वेल्स के मध्य में स्थित है। यह व्हाइटक्रॉस स्ट्रीट के पूर्वी अंत में स्थित है, मध्यकालीन शहर को घेरने वाली दीवारों के अंदर। इसी क्षेत्र में मॉनमाउथ युद्ध स्मारक और एतिहासिक इंडियन सेम का पेड़ हैं। इसी के साथ ही यह वर्ष 2010 में हुई एतिहासिक रूप से महत्वपूर्ण खोज का स्थान था जहाँ यह सिद्ध करने वाले कि मॉनमाउथ शहर में मध्यपाषाण काल के लोगों का बसाव था विरूपण साक्ष्य मिले थे।

## इतिहास और स्थान
left|200px|thumb|जॉन स्पीड का 1610 का शहर का मानचित्र
सेंट जेम्स स्क्वायर में प्रथम व द्वितीय विश्व युद्ध में मॉनमाउथ शहर के शहीद हुए सैनिकों की स्मृति में बना मॉनमाउथ युद्ध स्मारक (मॉनमाउथ वॉर मेमोरियल) है। यह मूर्तिकार डब्ल्यू॰ क्लार्क द्वारा निर्मित किया गया था। स्मारक सन् 1921 में त्रिकोणीय सेंट जेम्स स्क्वायर के पश्चिमी कोने पे परिपक्व इंडियन सेम के पेड़ के सामने स्थापित किया गया था। यह इंडियन सेम का पेड़ (इंडियन बीन ट्री) सम्पूर्ण यूनाइटेड किंगडम में अपने प्रकार के सभी नमूनों में सबसे पुराना व बड़ा है। यह 1900 के आसपास चौक में लगाया गया था। ग्रेड द्वितीय सूचीबद्ध युद्ध स्मारक और सेम का पेड़ सन्निकट लॉन और फूलों के साथ रेलिंग से घिरे हुए हैं।

जबकि सेंट जेम्स स्क्वायर 1610 के मानचित्रकार जॉन स्पीड द्वारा बनाए गए मॉनमाउथ के मानचित्र में नहीं दर्शाया गया है, स्क्वायर के पास पूर्व में स्थित डिक्सटन गेट (पूर्व दरवाजा) इस शुरुआती सत्रहवीं सदी के मानचित्र में दिखाया गया है। सेंट जेम्स स्क्वायर मध्यकालीन शहर को घेरने वालो दीवारों के अंदर मौजूद है। चर्च स्ट्रीट का पूर्व विस्तार, व्हाइटक्रॉस स्ट्रीट स्क्वायर को घेरने वाले गोल चक्कर पर जा कर खत्म होती है। आधुनिक समय के कुछ मानचित्रों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है एक व्हाइटक्रॉस स्ट्रीट का और दूसरा सेंट जेम्स स्क्वायर का। इसके साथ ही सेंट जेम्स स्ट्रीट और ओल्ड डिक्सटन सड़क स्क्वायर की पूर्वी दिशा में एक-दूसरे को प्रतिच्छेद करते हैं।

## पुरातात्विक खोज
वर्ष 2010 में सेंट जेम्स स्क्वायर में पुरातात्विक रूप से एक एतिहासिक व महत्वपूर्ण खोज हुई थी। असल में सेंट जेम्स स्क्वायर और वेईब्रिज स्ट्रीट में मुख्य गैस की लाइन बदलने का कार्य चल रहा था। इस कार्य में हुई खुदाई के दौरान मध्यपाषाण काल के पत्थर के औजार मिले थे। यह विरूपण साक्ष्य यह सिद्ध करते है कि मॉनमाउथ शहर में मध्यपाषाण युग की बस्तियाँ थी।

## सन्दर्भ

श्रेणी:मॉनमाउथ
श्रेणी:मॉनमाउथ की सड़कें
ह्वेल

thumb|230px|एक ह्वेल और उसका बच्चा
**तिमि** या **ह्वेल** समुद्रों में रहने वाला एक स्तनधारी प्राणी है जिसे जीव-वैज्ञानिक वर्गीकरण के नज़रिए से सीटेशया के गण में शामिल किया जाता है। ह्वेल अक्सर भीमकाय आकार के होते हैं और सभी स्तनधारियों की तरह वे सांस केवल वायु में ले सकते हैं (यानि पानी में रहकर नहीं ले सकते)। व्हेलों के सिरों पर एक सांस लेने का छेद होता है और वह समय-समय पर पानी की सतह पर आकर इस से सांस खींचते हैं। नीली तिमि विश्व का सबसे बड़ा ज्ञात जानवर है और यह हाथियों और प्राचीन डाइनोसौरों से कई गुना बड़ा आकार रखता है। नीली तिमि ३० मीटर (९८ फ़ुट) लम्बी और १८० टन का वज़न रख सकती है जबकि पिग्मी स्पर्म तिमि जैसी तिमि की छोटी प्रजातियाँ केवल ३.५ मीटर (११ फ़ुट) की ही होती है।

व्हेलें दुनिया भर के समुद्रों और महासागरों में बस्ती हैं और इनकी संख्या लाखों में अनुमानित है लेकिन २०वीं सदी में इनका औद्योगिक पैमाने पर शिकार होने से इनकी बहुत सी जातियों पर हमेशा के लिए विलुप्त होने का संकट मंडराने लगा था। उसके बाद बहुत से देशों में व्हेलों के शिकार पर पाबंदी लगाई जिस से इस ख़तरे से उभरने में कुछ मदद मिली है।

## इन्हें भी देखें
* सीटेशया

## सन्दर्भ


श्रेणी:स्तनधारी
श्रेणी:समुद्री जीव
श्रेणी:सीटेशियाई
आमिर अली

**आमिर अली** (जन्म: 1 सितंबर,1979) एक भारतीय अभिनेता हैं।

## धारावाहिक
* कहानी घर घर की 
* वो रहने वाली महलों की
* नच बलिए 3
* क्या दिल में है
* कुछ इस तरह
* किस देश में है मेरा दिल
* भास्कर भारती
* एक हसीना थी
* एफ आई आर - बजरंग पांडे
* झिलमिल सितारों का आँगन होगा
* होंगे जुदा ना हम - डॉ अनिरुद्ध
* दिल्ली वाली ठाकुर गर्ल्स - डलन सिंह शेखावत

## सन्दर्भ

## इन्हें भी देखें

श्रेणी:अभिनेता
श्रेणी:1979 में जन्मे लोग
श्रेणी:जीवित लोग
श्रेणी:भारतीय टेलिविज़न अभिनेता
संजीदा शेख़

**संजीदा शेख** (जन्म: 20 दिसम्बर 1984) एक भारतीय टेलिविजन व फिल्म अभिनेत्री हैं। संजीदा शेख टीवी एक्‍टर आमिर अली के साथ शादी के बंधन में बंधी थी। संजीदा शेख क्‍या होगा निम्मो का, कयामत और इश्क़ का रंग सफ़ेद जैसे सीरियल्‍स में नज़र आ चुकी हैं।

## प्रारंभिक जीवन
उनका जन्म कुवैत में एक मुस्लिम परिवार में हुआ था, जो मूलतः अहमदाबाद, गुजरात से हैं।

## निजी जीवन

2 मार्च 2012 को, उन्होंने अपने लंबे समय के प्रेमी आमिर अली से शादी की। अगस्त 2020 में, यह पता चला कि दंपति की सरोगेसी के माध्यम से एक साल की बेटी, आयरा अली है। शादी के 8 साल बाद 2020 में यह जोड़ा अलग हो गया और 2021 में उन्हें तलाक दे दिया गया और शेख को उनकी बेटी की कस्टडी मिली।  

## फिल्मोग्राफी

### फ़िल्म

### टेलीविजन

#### विशेष प्रस्तुतियाँ

### वीडियो संगीत

## पुरस्कार एवं नामांकन

## इन्हें भी देखें
* अचिंत कौर
* परिधि शर्मा
* निया शर्मा
* सना अमीन शेख
* अविका गोर

## सन्दर्भ

श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:1984 में जन्मे लोग
श्रेणी:भारतीय मुस्लिम
श्रेणी:भारतीय नर्तकियां
चन्द्रशेखर प्रसाद

चन्द्रशेखर प्रसाद,(जन्म 20 सिंतबर 1964) उनके जन्म के आठ साल बाद उनके पिता जीवन सिंह का देहांत हो गया। प्रशाद जवाहरलाल नेहरू विश्वविद्यालय के एक भारतीय छात्र नेता थे और जो छात्रों के संघ के अध्यक्ष एवं भारतीय कम्युनिस्ट पार्टी (मार्क्सवादी-लेनिनवादी) मुक्ति के एक कार्यकर्ता भी थे। 31 मार्च 1997 को कुख्यात राजनीतिक अपराधी और राष्ट्रीय जनता दल के पूर्व सरगना मोहम्मद शहाबुद्दीन ने अपनी पार्टी द्वारा आहूत हड़ताल के समर्थन में उत्तर-बिहार के जिला सिवान में नुक्कड़ सभाओं को संबोधित करने के दौरान उनकी गोली मार कर हत्या कर दी गयी। इस हत्या के कारण भारत में बड़े पैमाने पर छात्र विरोधी प्रदर्शन हुए। उनके बड़े पैमाने पर किये गए कामो के कारण, उन्हें भारत के अंदरूनी हिस्सों में उच्च स्तर के सम्मान के साथ देखा जाता है।

## प्रारंभिक जीवन

उनका जन्म बिहार राज्य के सिवान ज़िले में हुआ था और उनकी स्कूली शिक्षा सैनिक स्कूल, तिलैया में हुई थी, जहाँ से वह राष्ट्रीय रक्षा अकादमी (भारत) में शामिल हो गए,लेकिन जल्द ही वे यहाँ से चले गए। बाद में उन्होंने जवाहरलाल नेहरू विश्वविद्यालय में शामिल होने से पहले पटना विश्वविद्यालय में अध्ययन किया। उनकी रुचि लोकसेवा में खो जाने की थी, एक बार प्रसाद ने कहा था
:**हाँ, मेरी व्यक्तिगत महत्वकांक्षा है- [[भगत सिंह]] की तरह जीवन और [[चे ग्वेरा]] की तरह मौत**।

## हत्या

जेएनयू में अपने कार्यकाल के अंत में, चन्द्रशेखर ने पूर्णकालिक पार्टी कार्यकर्ता के रूप में सीवान लौटने का विकल्प चुना। जनता दल (अब राष्ट्रीय जनता दल), जिसने बिहार प्रांत में सरकार चलाई थी, सीपीआई-एमएल के प्रमुख कार्यकर्ताओं के खिलाफ अभियान चला रहा था। इसी में 1990 और 1996 के बीच जिला समिति के नेताओं सहित 70 से अधिक लोग मारे गए थे।

31 मार्च 1997 को चन्द्रशेखर और एक अन्य कार्यकर्ता श्याम नारायण यादव को उनकी पार्टी द्वारा आहूत हड़ताल के समर्थन में सड़क के किनारे सभा को संबोधित करने के दौरान गोली मार दी गई थी।

सीपीआई-एमएल (लिबरेशन) का आरोप है कि हत्या सिवान के पूर्व संसद सदस्य मोहम्मद शहाबुद्दीन के इशारे पर की गई थी, जो जनता दल के थे।

दिल्ली के साथ-साथ बिहार में भी हत्या के खिलाफ हजारों छात्रों के विरोध प्रदर्शन हुए। दिल्ली में एक विरोध प्रदर्शन में भाग लेने वाले छात्रों को बिहार के पूर्व मुख्यमंत्री के बहनोई साधु यादव द्वारा अवैध रूप से निकाल दिया गया था।

## सन्दर्भ

श्रेणी:भारत में हत्याकांड
द्वित्व

भाषाविज्ञान में जब किसी शब्द के मूल या स्टेम (stem) को दोहराया जाता है तो इसे **द्वित्व** (Reduplication) कहते हैं। मूल की पुनरावृत्ति हूबहू हो सकती है या मामूली परिवर्तन के साथ। 'साथ-साथ', 'कहाँ-कहाँ', 'धीरे-धीरे', 'खाना-वाना', 'चलते-चलते' आदि हिन्दी में प्रयुक्त कुछ द्वित्व हैं। 

विश्व की अनेकानेक भाषाओं और भाषा-समूहों में द्वित्व पाया जाता है। द्वित्व का प्रयोग बहुबचन बनाने, जोर देने, या नये शब्द गढ़ने के लिये किया जाता है। जब कोई वक्ता अधिक जोर देना या अलंकारिक भाषा का प्रयोग करना चाहता है तो वह द्वित्व का उपयोग करता है।
/(एक साथ युग्म रूप में प्रयुक्त शब्द द्वित्व शब्द कहलाते हैं)\

## बाहरी कड़ियाँ
* Reduplication (Lexicon of Linguistics)
* What is reduplication? (SIL)
* Echo-Word Reduplication Lexicon
* Exhaustive list of reduplications in English
* List of contrastive focus reduplications in English

श्रेणी:व्याकरण
श्रेणी:भाषा-विज्ञान
अद्वैत आश्रम

right|300px|thumb|अद्वैत आश्रम, मायावती
**अद्वैत आश्रम** रामकृष्ण मठ की एक शाखा आश्रम और प्रकाशन विभाग है, जो भारत के उत्तराखण्ड राज्य के चम्पावत जिले में 'मायावती' नामक स्थान पर स्थित है। यह स्थान समुद्र तट से ६४०० फीट ऊंचाई पर टनकपुर रेलवे स्टेशन से ८८ किमी तथा काठगोदाम रेलवे स्टेशन से १६७ किमी दूर चम्पावत जिले के अंतर्गत लोहाघाट नामक स्थान से उत्तर पश्चिम जंगल में ९ किमी पर है। देवदार, चीड़, बांज व बुरांश की सघन वनराजि के बीच अद्भु्त नैसर्गिक सौन्दर्य के मध्य मणि के समान यह आश्रम आगंतुकों को निर्मल शान्ति प्रदान करता है। यह आश्रम रामकृष्ण मिशन के अंग्रेजी और हिन्दी पुस्तकों का एक प्रमुख प्रकाशक है। प्रकाशन विभाग का कार्यालय कोलकाता में स्थित है।

स्वामी विवेकानन्द की प्रेरणा से उनके संन्यासी शिष्य स्वामी स्वरूपानंद और अंग्रेज शिष्य कैप्टन जे एच सेवियर और उनकी पत्नी श्रीमती सी ई सेवियर ने मिलकर १९ मार्च १८९९ में इसकी स्थापना की थी। सन् १९०१ में कैप्टन जे एच सेवियर के देहांत का समाचार जानकर स्वामी विवेकानंद श्रीमती सेवियर को सांत्वना देने के निमित्त मायावती आये थे। तब वे इस आश्रम में ३ से १८ जनवरी तक रहे। कैप्टेन की मृत्यु के पंद्रह वर्ष बाद तक श्रीमती सेवियर आश्रम में सेवाकार्य करती रहीं। 

स्वामी विवेकानंद की इच्छानुसार मायावती आश्रम में कोई मंदिर या मूर्ति नहीं है, इसलिए यहाँ सनातनी परम्परानुरूप किसी प्रतीक की पूजा नहीं होती । यहां हर एकादशी के दिन सांयकाल में रामनाम संकीर्तन होता है।

१९०३ में यहाँ एक धर्मार्थ रूग्णालय की स्थापना की गई, जिसमें गरीबों की निशुल्क चिकित्सा की जाती है। यहाँ की गौशाला में अच्छी नस्ल की स्वास्थ्य/स्वस्थ गायें हैं, यात्रीगण इनके शुद्ध, ढूध का रसास्वादन प्रात: नाश्ते के समय और रात्रि भोजन के उपरांत ले सकते हैं। आश्रम में १९०१ में स्थापित एक छोटा पुस्तकालय भी है, जिसमें अध्यात्म व् दर्शन सहित अनेक विषयों से सम्बद्ध पुस्तकें संकलित हैं। 
आश्रम से लगभग दो सौ मीटर दूर एक छोटी अतिथिशाला भी है, जहां बाहर से आने वाले साधकों के ठहरने की व्यवस्था है।

प्रबुद्ध भारत पत्रिका का प्रकाशन यहीं से आरम्भ हुआ।

## बाहरी कड़ियाँ
* 111 वर्ष पूर्व मायावती आश्रम पहुंचे थे विवेकानंद
* देवत्व से भरे मौन के पल (अद्वैत आश्रम, मायावती)
* मायावती का संदेश : स्वामी सुनिर्मलानन्द
* अद्वैत आश्रम, 'मायावती’ की 125वीं वर्षगाँठ के अवसर आयोजित कार्यक्रम में माननीय राज्यपाल महोदय का संबोधन

श्रेणी:आश्रम
मैरी बर्न्स

मैरी बर्न्स (1823(?)-1863) एक आइरिश महिला थी। वह जर्मन दार्शनिक फ्रेडरिक एंगेल्स की जीवनसाथी थीं। सुश्री बर्न्स इंग्लैंड में मैंचेस्टर के सैल्फोर्ड शहर में रहा करती थीं। उनकी और एंगेल्स की पहली मुलाकात संभवत 1843 में उस वक्त हुई थी जब वह विक्टोरिया मिल में काम करने के लिये इंग्लैंड आये हुये थे। बर्न्स एक श्रमिक महिला थीं और उन्होंने एंगेल्स के शोधकार्य में उनकी मदद करने के इरादे से उन्हें सैल्फोर्ड और मैंचेस्टर के सबसे बदहाल इलाकों का दौरा कराया। उन्होंने श्रमिकों के बीच काम करने वाले लोगों से एंगेल्स का परिचय कराया। बर्न्स के सहयोग के बिना एंगेल्स कभी भी **कंडीशन ऑफ द वर्किंग क्लास इन इंग्लैंड** नामक पुस्तक खत्म नहीं कर पाते।
मैरी बर्न्स एंगेल्स के पिता के स्वामित्व वाली **एमर्न और एंगेल्स** विक्टोरिया कपडा मिल में काम करती थीं। एंगेल्स जर्मनी के बार्मेन के रहने वाले थे जहां उनके पिता के कपास के कई कारखाने थे। मैरी का जन्म माइकल बर्न्स के घर में हुआ था। उनके पिता मिल में कपडा रंगने का काम करते थे। मैरी की छोटी बहन का नाम लीदिया (1827-1878) था और उनकी एक चचेरी बहन मैरी एलन बर्न्स भी थी। मैरी की मां का 1835 में निधन हो जाने के बाद उनके पिता ने दूसरा विवाह कर लिया और बच्चों ने घर छोड दिया। 
मैरी संभवत इस कारखाने में नौ वर्ष की उम्र से काम कर रही थीं लेकिन 1841 के जनगणना रिकार्ड में उन्हें और उनकी बहन को घरेलू नौकर बताया गया है। मैरी और एंगेल्स की मुलाकात 1841 में उस समय हुई जब एंगेल्स पहली बार इंग्लैंड आये थे। इसके बाद दोनों में गहरी मैत्री हो गई जो बर्न्स की 41 वर्ष की उम्र में 07 जनवरी 1863 को निधन हो जाने तक जारी रही। उस समय की परंपराओं में विवाह को एक खास अहमियत हासिल थी लेकिन चूंकि एंगेल्स और बर्न्स विवाह के बंधन को एक बुर्जुवा परंपरा मानते थे इसलिये दोनों ने कभी भी पारंपरिक रूप से विवाह नहीं किया लेकिन जीवनसाथी के तौर पर हमेशा साथ साथ रहे। 
मैरी के बारे में अधिक जानकारी उपलब्ध नहीं है। इसका एक कारण यह भी हो सकता है कि एंगेल्स उनके और अपने संबंध को लेकर अधिक बातें सार्वजनिक नहीं करना चाहते हों। मैरी के निधन पर मार्क्स द्वारा एंगेल्स को लिखे गये एक पत्र से ही उनके बारे में पता चलता है। इस पत्र में मार्क्स ने उन्हें एक बेहद अच्छे स्वभाव की महिला बताया था। मार्क्स की बेटी एलेनार द्वारा लिखे गये एक दूसरे खत में उन्होंने मैरी को बेहद खूबसूरत और मजाकिया महिला बताया लेकिन यह भी जिक्र किया कि अपने अंतिम दिनों में वह शराब का बहुत अधिक सेवन करने लगी थीं।
मोहम्मद हबीब

इतिहासकार मोहम्मद हबीब जन्म १९३१) भारत के प्रख्यात इतिहासकार हैं ये एक प्रख्यात इतिहासकार थे। इनके पुत्र इरफान हबीब भी प्रसीद्ध इतिहासकार हैं।

श्रेणी:भारतीय इतिहासकार
श्रेणी:अलीगढ़
फाल्गुनी पाठक

**फाल्गुनी पाठक** (जन्म 12 मार्च 1964) भारतीय सिनेमा की एक महत्वपूर्ण एकल तथा पार्श्वगायिका है।

## सन्दर्भ

श्रेणी:गायिका
नीरज श्रीधर

** नीरज श्रीधर** भारतीय सिनेमा की एक महत्वपूर्ण एकल तथा पार्श्वगायक है। संगीतकार और गायक-गीतकार जो भारतीय पॉप और रॉक समूह बॉम्बे वाइकिंग्स के प्रमुख गायक थे। बॉम्बे विकिंग्स बेकमे पॉपुलर विथ रीमिक्स हिट्स लिखे "क्या सूरत है", "वह चली" एंड "छोड़ दो आंचल".

## करियर
**बॉम्बे वाइकिंग्स**
बॉम्बे वाइकिंग्स एक पॉप और रॉक समूह है जो भारतीय और शास्त्रीय संगीत को जोड़ता है।  इसका गठन 1994 में हुआ था.

**करियर**
नीरज ने 2006 में फिल्म गॉड तुस्सी ग्रेट हो के गाने "तुमको देखा" से बॉलीवुड प्लेबैक सिंगर के रूप में काम करना शुरू किया, हालांकि बाद में यह फिल्म रिलीज हो गई।  उन्होंने हनीमून ट्रैवल्स प्राइवेट लिमिटेड में "हल्के-हल्के" भी गाया। उसी वर्ष भागम भाग से "भागम भाग"।

## सन्दर्भ

श्रेणी:जीवित लोग
श्रेणी:भारतीय फिल्म पार्श्वगायक
श्रेणी:जालंधर के लोग
श्रेणी:1978 में जन्मे लोग
कोयला घोटाला

**कोयला आवंटन घोटाला** (Coal Mining Scam) भारत में राजनैतिक भ्रष्टाचार का एक नया मामला है जिसमें नियंत्रक एवं महालेखापरीक्षक (CAG) ने भारत सरकार पर आरोप लगाया है कि देश के कोयला भण्डार मनमाने तरीके से निजी एवं सरकारी आबंटित कर दिये गये जिससे सन् २००४ से २००९ के बीच  की हानि हुई। संसद में पेश कैग रिपोर्ट में जुलाई 2004 से अब तक हुए 142 कोयला ब्लाक आवंटन से 1.86 लाख करोड़ रुपये के नुकसान का अनुमान लगाया गया है और इसे मदर ऑफ सकाम कहा गया.। रिपोर्ट में कहा गया कि 2004 से 2009 के बीच कोयला खदानों के ठेके देने में अनियमिताएं बरती गईं। बेहद सस्ती कीमतों पर बगैर नीलामी के खदानों से कोयला निकालने के ठेके निजी कंपनियों को दिए गए। इससे सरकारी खजाने को 1.86 लाख करोड़ रुपये का अनुमानित नुकसान हुआ है। भारत के लोकतान्त्रिक काल में पहली बार हुआ है कि किसी मामले में देश के प्रधानमंत्री पर ऊँगली उठाई गयी हो। भाजपा कोल ब्लॉक आवंटन मामले में प्रधानमंत्री मनमोहन सिंह के इस्तीफे की मांग कर रही है।

## बाहरी कड़ियाँ
* अब कोयला घोटाला
* कोयला खदानों की बंदरबांट, सरकारी खजाने को 10.7 लाख करोड़ का चूना
* CAG's leaked draft report on coal mining 
* Full text of CAG's letter to Prime Minister

श्रेणी:भारत में भ्रष्टाचार
श्रेणी:भारत के राजनैतिक घोटाले
मूनमून दत्ता

**मुनमुन दत्ता** एक भारतीय फ़िल्म अभिनेत्री हैं। वर्त्तमान में मुनमुन तारक मेहता का उल्टा चश्मा नामक धारावाहिक में कार्यरत हैं।

## प्रारंभिक जीवन और शिक्षा
दत्ता का जन्म 06 फरवरी 1987 को पश्चिम बंगाल के दुर्गापुर में हुआ था।. उन्होंने अंग्रेजी में मास्टर डिग्री पूरी की। कोलकाता में, वह आकाशवाणी और दूरदर्शन के लिए एक बाल गायिका के रूप में काम करती थीं।  पुणे में रहते हुए, दत्ता ने फैशन शो में भाग लिया। वह मुंबई आई और ज़ी टीवी के 2004 के धारावाहिक हम सब बाराती में अभिनय की शुरुआत की। उनकी पहली फिल्म भूमिका कमल हासन की मुंबई एक्सप्रेस में थी। 2006 में, वह फिल्म हॉलिडे में दिखाई दीं।

## करियर
मुनमुन दत्ता ने 2005 में मूवी मुंबई एक्सप्रेस से बॉलीवुड में अपनी शुरुआत की और फिर उन्होंने सह-कलाकार डिनो मोरिया के साथ हॉलिडे - 2006 में एक भूमिका निभाई। अपने शुरुआती करियर में, उन्होंने कई मॉडलिंग कार्यक्रमों और विज्ञापनों में भाग लिया। उन्होंने अपने अभिनय करियर की शुरुआत ज़ी टीवी के शो हम सब बाराती से की, जिसमें वह मीठी की भूमिका में दिखाई दीं। मुनमुन को शाहरुख के साथ एक नामी पेन कंपनी के टीवी विज्ञापन में देखा गया था। विज्ञापन में, मुनमुन ने एक नर्स की भूमिका निभाई, जबकि शाहरुख रोगी हैं।

## इन्हें&nbsp;भी&nbsp;देखें
* श्वेता साल्वे
* टीना दत्ता
* मधुरा नायक
* सुरभि ज्योति
* सुकृति कांडपाल

## सन्दर्भ

श्रेणी:1984 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:पश्चिम बंगाल के लोग
टीना दत्ता

**टीना दत्ता** (जन्म: 27 नवम्बर 1991) एक भारतीय फ़िल्म अभिनेत्री हैं। टीना दत्ता ने कलर्स पर चलाये गए उतरन धारावाहिक एक मुख्य किरदार निभाया था।

## करियर
5 साल की उम्र में, दत्ता ने सिस्टर निवेदिता नाम की एक टेलीविजन धारावाहिक में अभिनय किया, जो 1 99 2 में था और जल्द ही फिल्मों में अभिनय शुरू कर दिया, जहां उन्होंने पिटा मटर सांता, डुस संख्या बरसी, सागरकन्या और नायिका की बेटी की भूमिका निभाई। उसने खेला जैसे बंगाली टेलीविज़न साबुन में अभिनय किया था, जहां उन्होंने एक ठग खेला था जिसे दीपंकर डी ने अपनी बेटियों सुदिप्ता और दुर्गा पर जासूसी करने का काम किया था। 

दत्ता ने ऋतुपर्णो घोष की 2003 की फिल्म चोखेर बाली में 16 साल की उम्र में ऐश्वर्य राय के साथ काम किया। बाद में उन्होंने 2005 की हिंदी फिल्म परिणीता में युवा ललिता की भूमिका निभाई। 

दत्ता ने कलर्स टीवी पर किसी ऐनी को हैई की कहानियों में से एक में काला जादू शिकार की भूमिका निभाई। बाद में दत्ता को हिंदी टीवी पर उत्तराण पर इश्क वीर सिंह बुंदेला और उसके साथ ही स्क्रीन की बेटी पर मुख्य भूमिका मिली।

## इन्हें भी देखें
* मीरा चोपड़ा
* अदा खान
* राय लक्ष्मी
* अंजुम फाकीह
* हिना खान
* मूनमून दत्ता

## सन्दर्भ

## इन्हें भी देखें
* 
* 

श्रेणी:1991 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:कोलकाता के लोग
ब्रैंपटन

**ब्रैंपटन** () कनाडा के सबसे बड़े राज्य ओण्टारियो के ग्रेटर टोरंटो एरिया का तीसरा सबसे बड़ा शहर है। यह पील की क्षेत्रीय नगर पालिका (रिज़नल मुंसीपाल्टी ऑफ पील) की सीट है। वर्ष 2011 में हुई जनगणना के अनुसार ब्रैंपटन की आबादी 523,911 थी, जो इसे कनाडा के अंदर नौवां सबसे बड़ा शहर बनाती है। औसत आयु 33.7 होने के कारण यह ग्रेटर टोरंटो एरिया का सबसे युवा समुदाय है। ब्रैंपटन की कनाडा में दक्षिण एशियाई लोगों की सबसे अधिक एकाग्रता है, इसकी 31.7% आबादी दक्षिण एशियाई मूल की है। 
 
ब्रैंपटन को 1853 में एक गाँव के रूप में निगमित किया गया था। इसका यह नाम इसे इंग्लैंड की कम्ब्रिया काउंटी के ब्रैंपटन ग्रामीण नगर से मिला था। एक समय में ब्रैंपटन कनाडा के फूलों के शहर (द फ्लॉवर टाउन ऑफ कैनेडा) के नाम से जाना जाता था। यह शीर्षक शहर में स्थित बड़े ग्रीनहाउस उद्योग के कारण मिला था। वर्तमान समय में शहर के प्रमुख आर्थिक क्षेत्रों में उन्नत विनिर्माण, खुदरा प्रशासन और संभार-तंत्र, सूचना और संचार प्रौद्योगिकी, खाद्य और पेय पदार्थ, जीवन विज्ञान और व्यापार सेवाएँ शामिल हैं।

## इन्हें भी देखें
* पील डिस्ट्रिक्ट स्कूल बोर्ड

## सन्दर्भ

## बाहरी कड़ियाँ

* ब्रैंपटन शहर की आधिकारिक वेबसाइट

श्रेणी:ओण्टारियो के शहर
केबीटीवी-सीए (KBTV-CA)

**केबीटीवी-सीए**, जो प्रसारण में **केबीटीवी ग्लोबल टेलीविज़न** व **क्रॉसिंगस् टीवी** के नाम से भी जाना जाता है, सैक्रामेण्टो, कैलिफ़ोर्निया में आधारित दूरदर्शन केन्द्र (टेलीविज़न स्टेशन) है। स्टेशन स्थानीय स्तर पे अति उच्च आवृति पे बहुसांस्कृतिक स्वतंत्र स्टेशन के तौर पे प्रसारण करता है। स्टेशन सम्पूर्ण कैलिफ़ोर्निया की केन्द्रीय घाटी में कॉमकास्ट केबल ऑपरेटर के चैनल 238 और ग्रेटर न्यूयॉर्क शहर में टाइम वार्नर केबल के चैनल 503 पर प्रसारित होता है।

इसका स्वामित्व टॉवर ऑफ बैबल ब्रॉडकास्टिंग के पास है। स्टेशन विभिन्न नस्लीय भाषाओं में अपने कार्यक्रम प्रसारित करता है तथा इसके साथ ही देर रात के घंटों में अंग्रेज़ी भाषा के इन्फोमर्शियल भी।

## बाहरी कड़ियाँ
* 

श्रेणी:कैलिफ़ोर्निया के टेलीविज़न स्टेशन
पिटबुल

**अरमांडो क्रिस्टियन पेरेज़** (, जन्म १५ जनवरी १९८१)

## सन्दर्भ

## बाहरी कड़ियाँ

श्रेणी:गायक
श्रेणी:जीवित लोग
श्रेणी:गीतकार
श्रेणी:अमेरिकी कलाकार
श्रेणी:1981 में जन्मे लोग
मॉनमाउथ पुलिस स्टेशन

**मॉनमाउथ पुलिस स्टेशन** () मॉनमाउथ, मॉनमाउथशायर, वेल्स में स्थित ग्रेड द्वितीय सूचीबद्ध इमारत है। यह एतिहासिक ग्लेनडोवर स्ट्रीट पे मध्यकालीन शहर को घेरने वाली दीवारों के अंदर स्थित है। मार्च 2012 में की गई एक घोषणा के बाद से मॉनमाउथ पुलिस स्टेशन दक्षिण-पूर्वी वेल्स के उन सत्रह पुलिस स्टेशनों में से एक है जो अब आम जनता के लिए नहीं खुलते।

## इतिहास
1881 से पहले मॉनमाउथ नगर अपना स्वयं का पुलिस स्टेशन संभालता था व इसके कर्मचारियों की नियुक्ति करता था। मॉनमाउथशायर काउंटी ने 1881 में मॉनमाउथ की पुलिस व्यवस्था का कार्यभार अपने नियन्त्रण में लिया तथा इसके पश्चात मॉनमाउथ ने अपनी पुलिस को खत्म कर दिया। काउंटी प्रशासन ने एजिंकोर्ट स्ट्रीट में एक इमारत पुलिस स्टेशन बनाने के लिए किराये पर ली थी। वर्ष 1895 में मॉनमाउथशायर काउंटी काउंसिल ने ग्लेनडोवर स्ट्रीट में एक इमारत खरीद के उसे पुलिस स्टेशन के रूप में पुनर्विकसित किया। इसके बाद एजिंकोर्ट पर स्थित पुरानी पुलिस स्टेशन की इमारत को खाली कर दिया गया।

मॉनमाउथशायर की केली की डायरेक्ट्री के अनुसार 1901 में ग्लेनडोवर स्ट्रीट पर स्थित मॉनमाउथ पुलिस स्टेशन में सुपरिटेंडेट ऑफ द बरो काउंटी कांस्टेबुलरी कैप्टन विनसेंट ई॰ पार्कर के साथ-साथ दो सार्जेंट सात कांस्टेबलों की नियुक्ति की गई थी। पुलिस सुपरिटेंडेट पार्कर पुलिस स्टेशन में न रहके ओवरमोनों क्षेत्र में अपने परिवार के साथ रहते थे। हालांकि 1901 में पार्कर स्टेशन में नहीं रहें थे, परन्तु पुलिस बल के और सदस्य इसे (या इसके दाएँ तरफ की इमारत को) घर कहते थे। पुलिस सार्जेंट जॉन टकर 13 ए ग्लेनडोवर स्ट्रीट में अपने परिवार के साथ रहते थे। कांस्टेबल जेम्स कॉलिन्स का भी निवास स्थान वहीं था। 1911 में मॉनमाउथ पुलिस स्टेशन का पता 15 ग्लेनडोवर स्ट्रीट दर्ज किया गया था। स्टेशन हरफ़र्डशायर के मूल निवासी पुलिस सार्जेंट चार्ल्स जोंस और उनके परिवार का निवास स्थान था।

13 मार्च 2012 को बीबीसी न्यूज ने रिपोर्ट दी कि इस वर्ष के जुलाई से सत्रह दक्षिण-पूर्व वेल्स के पुलिस स्टेशनों आम जनता के लिए बंद हों जाएँगे; इनमें से केवल पाँच ही सामने के डेस्क की सेवा ज़ारी रखेंगे। इन पुलिस स्टेशन को बंद करने का फैसला गवेंट पुलिस ने लागत-बचत के अपने कार्यक्रम के अन्तर्गत लिया था। मॉनमाउथ पुलिस स्टेशन भी उन स्टेशनों में से एक है जो अब आम जनता के लिए नहीं खुलते।

## संरचना व पता
19 ग्लेनडोवर स्ट्रीट पे स्थित मॉनमाउथ पुलिस स्टेशन एक मध्य अठारहवीं शताब्दी की सूचिबद्ध इमारत है। यह शहर को घेरने वाली मध्यकालीन दीवारों के अंदर मौजूद है, जिनका निर्माण 1300 के आसपास हुआ था। मुख्य इमारत तीन मंजिला है व यह चार बे खिड़कियों की चौड़ाई की है। इसके साथ ही इमारत का दाएँ तरफ दो मंजिला विस्तार भी है जिसकी चौड़ाई तीन बे खिड़कियों की है। बहारी हिस्सा सफेद प्लास्टर का बना हुआ है व इसकी खपरैल तंबूवाली छत है। ग्लेनडोवर स्ट्रीट, जो 1895 से मॉनमाउथ पुलिस स्टेशन का स्थान है, आशिंक रूप से उन्नीसवीं शताब्दी की शुरुआत से अंकित की गई है। 1901 में स्टेशन (या इमारत जो पुलिस के कई कर्मचारियों का आवास था) को 13ए ग्लेनडोवर स्ट्रीट में प्रलेखित किया गया है, 19 ग्लेंदोव्र स्ट्रीट पर स्थित ड्र्यूडस् हेड इन के एकदम साथ में। 1911 में स्टेशन 15 ग्लेनडोवर स्ट्रीट पते के साथ रिकोर्ड किया गया था। दशकों पश्चात धरोहर सूचीबद्ध करने के दौरान कम से कम पुलिस इमारत का एक हिस्सा 17 ग्लेनडोवर स्ट्रीट पर दर्ज किया गया था।

## सन्दर्भ

श्रेणी:मॉनमाउथ
श्रेणी:मॉनमाउथशायर के भवन और संरचनाएँ
स्मिता बंसल

** स्मिता बंसल** (जन्म: 21 फ़रवरी 1977) एक भारतीय अभिनेत्री हैं। "अमानत", "आशीर्वाद" और "सरहदें" जैसे धारावाहिकों से ख्याति पानेवाली बंसल ने बॉलीवुड में भी सफल अभिनय किया है। वर्त्तमान में स्मिता बालिका वधु नामक धारावाहिक में कार्यरत हैं।

## सन्दर्भ

## बाहरी कड़ियाँ

*

श्रेणी:अभिनेत्री
श्रेणी:1977 में जन्मे लोग
श्रेणी:जीवित लोग
गण (जीवविज्ञान)

[thumb|200px|गण [जीववैज्ञानिक वर्गीकरण की एक श्रेणी है और एक गण में कई प्राणी कुल आते हैं]]
**गण** (अंग्रेज़ी: order, ऑर्डर; लातिनी: ordo, ओर्दो) जीववैज्ञानिक वर्गीकरण में जीवों के वर्गीकरण की एक श्रेणी होती है। एक गण में एक-दुसरे से समानताएँ रखने वाले कई सारे जीवों के कुल आते हैं। ध्यान दें कि हर जीववैज्ञानिक कुल में बहुत सी भिन्न जीवों की जातियाँ-प्रजातियाँ सम्मिलित होती हैं।

## लातिनी भाषा में नाम
गणों के नाम अधिकतर लातिनी भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लातिनी ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।

## उदाहरण
* मानव एक जीववैज्ञानिक जाति है जिसका वैज्ञानिक नाम 'होमो सेपियन्ज़' (Homo sapiens) है।
* होमो (Homo) एक जीववैज्ञानिक वंश है जिसमें मानव और मानव से मिलती-जुलती निअंडरथल मानव जैसी कई और जातियाँ थीं - आधुनिक काल में मानवों को छोड़कर इस वंश की अन्य सभी जातियाँ विलुप्त हो चुकी हैं।
* होमिनिडाए (Hominidae), जिसे हिन्दी में 'मानवनुमा' कह सकते हैं, एक जीववैज्ञानिक कुल है जिसमें मनुष्य, चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं।
* प्राइमेट (Primate), जिसे हिन्दी में 'नरवानर' कह सकते हैं, एक जीववैज्ञानिक गण है जिसमें मानव और सारे मानवनुमा कपियों के अलावा, सभी बन्दर, लीमर, तारसियर जैसे सदस्यों वाले सभी कुल आते हैं।
* स्तनधारी (Mammalia, मैमेलिया) एक जीववैज्ञानिक वर्ग है जिसमें स्तनधारी जानवरों वाले सभी गण आते हैं - यानी इस वर्ग में मनुष्य, भेड़िये, व्हेल, चूहे, घोड़े और कुत्ते सभी सम्मिलित हैं।
* कोरडेटाए (Chordatae), जिसे हिन्दी में 'रज्जुकी' कहते हैं, एक जीववैज्ञानिक संघ है जिसमें वे सभी वर्ग आते हैं जिनके सदस्य जानवरों के पास रीढ़ की हड्डी होती है - इसमें मनुष्य, गिरगिट, मेंढक, मछली, वग़ैराह शामिल हैं।
* ऐनीमेलिया (Animalia), जिसे हिन्दी में 'जंतु' कहा जा सकता है, एक जीववैज्ञानिक जगत है जिसमें सभी जंतुओं वाले संघ आते हैं, लेकिन पौधे, इत्यादि नहीं आते - इसमें मनुष्य, मकड़ी, ओक्टोपस वग़ैराह सभी प्राणी शामिल हैं।

## इन्हें भी देखें
* जीववैज्ञानिक वर्गीकरण
* कुल (जीवविज्ञान)

## सन्दर्भ


श्रेणी:जीववैज्ञानिक वर्गीकरण
श्रेणी:जीव विज्ञान
*
जी आर गोपीनाथ

कैप्टन जी आर गोपीनाथ भारत में कम लागत के हवाई यात्रा को आम लोगों तक लाने में अग्रणी है। वह कम लागत वाली एयरलाइन एयर डेक्कन के संस्थापक है। वह राष्ट्रीय रक्षा अकादमी से स्नातक की उपाधि प्राप्त की है और भारतीय सेना में योगदान दिया।

## जीवन वृत्त

गोरुर रामास्वामी गोपीनाथ गोरुर, कर्नाटक के गांव में पैदा हुए थे। उन्होनें एक गांव के स्कूल में तत्पश्चात् सैनिक स्कूल, बीजापुर में शिक्षा प्राप्त की

वह कर्नाटक के हसन जिले में Gorur नामक एक छोटे से गांव में पैदा हुऐ थे। उनके पिता एक गरीब स्कूल शिक्षक और एक किसान के रूप में अच्छी तरह से था। वह पांचवीं कक्षा तक कन्नड़ माध्यम के स्कूल के लिए गए थे जिसके बाद उन्होंने बीजापुर के सैनिक स्कूल गए थे

## सन्दर्भ
श्रेणी:हवाई जहाज
श्रेणी:भारतीय उद्योगपति
अष्टभुजा शुक्ल

**अष्टभुजा शुक्ल** (जन्म 1954, दीक्षापार गाँव, उत्तर प्रदेश) हिंदी के कवि हैं। उन्हें हिंदी कविता में अपने विशिष्ट योगदान के कारण केदार सम्मान से सम्मानित किया गया है।

## कृतियाँ
इनकी प्रमुख कृतियाँ निम्नवत हैं:
* पद-कुपद, 
* चैत के बादल, 
* दुःस्वप्न भी आते हैं, 
* इसी हवा में अपनी भी दो चार साॅस है (चारों कविता-संग्रह), 
* मिठउवा (ललितनिबंध-संग्रह)

## सम्मान
* केदार सम्मान (2010)
* इफ़्को द्वारा श्रीलाल शुक्ल स्मृति सम्मान (2015)

## सन्दर्भ

श्रेणी:हिन्दी लेखक
श्रेणी:हिन्दी कवि
श्रेणी:हिन्दी निबन्धकार
श्रेणी:1954 में जन्मे लोग
श्रेणी:जीवित लोग
ओलम्पिक स्टेडियम (लंदन)

**ओलम्पिक स्टेडियम** ओलम्पिक पार्क, लंदन, इंग्लैंड में स्थित स्टेडियम है। 2011 में बनके तैयार हुआ यह स्टेडियम 2012 ग्रीष्मकालीन ओलम्पिक का मुख्य केंद्र है। 2005 में लंदन को ओलम्पिक खेलों की मेजबानी मिली थी इसके बाद 2007 में खेलों के उद्घाटन व समापन समारोह सहित एथलेटिक्स प्रतिस्पर्धाओं की मेजबानी के लिए लंदन के स्ट्रैटफ़ोर्ड जिले की मार्शगेट लेन पे ओलम्पिक स्टेडियम का निर्माण कार्य शुरू हुआ। खेलों के लिए 80,000 दर्शकों के बैठने की क्षमता रखने वाले इस स्टेडियम का निर्माण चार साल बाद 2011 में जा के खत्म हुआ। इस क्षमता के साथ स्टेडियम अस्थायी तौर पे सम्पूर्ण ब्रिटेन में वेम्बली स्टेडियम व ट्विकनम स्टेडियम के पश्चात तीसरा सबसे बड़ा स्टेडियम बना गया।

## सन्दर्भ

## बाहरी कड़ियाँ

* London2012.com प्रोफ़ाइल

श्रेणी:2012 ग्रीष्मकालीन ओलम्पिक आयोजन स्थल
श्रेणी:लंदन के एथलेटिक्स आयोजन स्थल
लंदन
मोंक स्ट्रीट

**मोंक स्ट्रीट** () मॉनमाउथ, मॉनमाउथशायर, वेल्स में स्थित एक ऐतिहासिक सड़क है। इसका एक हिस्सा तेहरवीं शताब्दी से अस्तित्व में है और मानचित्रकार जॉन स्पीड के 1610 के शहर के नक्शे पर प्रकट होता है। व्हाइटक्रॉस स्ट्रीट के साथ अपने प्रतिच्छेदन से उत्तर की ओर विस्तृत होती हुई यह सड़क उत्तर-दक्षिण दिशा में बढ़ती है। सड़क का नाम पास की प्रायरी से सम्बन्धित है। इसके साथ ही इसका नाम मूल रूप से इसी सड़क पर स्थित गेट, जो शहर के गढ़ का हिस्सा था, से आया है। मोंक स्ट्रीट पर कई सूचीबद्ध इमारते हैं।

## इतिहास और स्थान
[180px|left|thumb|मोंक स्ट्रीट पर स्थित [परेड हाउस]]
तेहरवीं सदी तक मॉनमाउथ की सड़क योजना का एक भाग निर्धारित किया गया था। यह माना जाता है कि मोंक स्ट्रीट को इसका यह नाम इसे पास में स्थित प्रायरी से मिला है। मॉनमाउथ शहर के 1610 में जॉन स्पीड के द्वारा बनाए गए नक्शे पर मोंक स्ट्रीट व्हाइटक्रॉस स्ट्रीट के साथ अपने प्रतिच्छेदन से उत्तर दिशा की ओर फैलती हुई मोंक द्वार के लिए बढ़ती हुई दिखाई गई है। मोंक द्वार (गेट) शहर के गढ़ का एक घटक था। जबकि शहर के गढ़ के द्वार उसकी दीवारों से अधिक समय तक खड़े रहे थे मोंक द्वार 1710 में हटा दिया गया था। मसोनिक हॉल के प्रवेश द्वार पर घुमावदार दीवार मोंक द्वार के यहाँ होने का संकेत देती है। वर्तमान नक्शों पर मोंक स्ट्रीट व्हाइटक्रॉस स्ट्रीट से उत्तर की ओर बढ़ती हुई पश्चिम में प्रायरी स्ट्रीट के साथ प्रतिच्छेदन करती है और पूर्व में नई डिक्सटन सड़क (न्यू डिक्सटन रोड) के साथ कटती है। प्रायरी स्ट्रीट वास्तुकार जॉर्ज वॉन मेडोक्स द्वारा डिजाइन की गई थी और 1830 के दशक में इसका निर्माण पूरा हुआ था। इसका मुख्य उद्देश्य चर्च स्ट्रीट पर यतायात को संतुलित करना था, जो बाद में केवल पैदल चलने वाले यात्रीयों के लिए सीमित कर दी थी। मोंक स्ट्रीट प्रतिच्छेदन से परे उत्तर में बढ़ती है परन्तु कुछ नक्शों व लेखों में प्रतिच्छेदन के बाद के हिस्से को द परेड या नोर्थ परेड नामों से संदर्भित किया जाता है। इसके आलावा कुछ आधुनिक समय के नक्शों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है।

## सन्दर्भ

श्रेणी:मॉनमाउथ
श्रेणी:मॉनमाउथ की सड़कें
सिल कन्वर्टर

**सिल कन्वर्टर** एक देवनागरी फॉण्ट परिवर्तक है। यह बॉब ईटन द्वारा विकसित किया गया है। यह माइक्रोसॉफ्ट वर्ड तथा ऍक्सल में फॉर्मेटिंग बरकरार रखते हुये परिवर्तन कर सकता है। यदि अंग्रेजी टैक्स्ट भिन्न फॉण्ट में हो तो उसे अपरिवर्तित रखा जा सकता है। बल्क कन्वर्टर द्वारा बड़ी आकार की फाइलों को तेज गति से परिवर्तित किया जा सकता है। इसकी एकमात्र कमी यह है कि इसमें सीमित फॉण्टों हेतु समर्थन है हालाँकि इसमें वैज्ञानिक एवं तकनीकी हिन्दी समूह के परिवर्तकों को जोड़कर समर्थित फॉण्टों की संख्या को बढ़ाया जा सकता है।

सिल कन्वर्टर में निम्नलिखित फॉण्टों हेतु समर्थन है।
* कृतिदेव ०१०
* कृतिदेव ०११
* कृतिदेव २९०
* सुशा
* प्रीति देवनागरी
* आइलीप
* इस्की
* कांतिपुर देवनागरी

## बाहरी कड़ियाँ
* 
* Sil Converter : कृतिदेव, शुषा इत्यादि फ़ॉन्टों को यूनिकोड में 100% शुद्धता से परिवर्तित करने वाला कन्वर्टर
* सिल कन्वर्टर + गूगल तकनीकी हिन्दी समूह फ़ॉन्ट कन्वर्टर = पाठ फ़ॉर्मेटिंग सुविधा सहित दर्जनों फ़ॉन्ट कन्वर्टर
नेहरु रिपोर्ट

** नेहरू रिपोर्ट ** भारत के लिए प्रस्तावित नए अधिराज्य के संविधान की रूपरेखा थी। 10 अगस्त, 1928 को प्रस्तुत (28-31 अगस्त के बीच पारित) यह रिपोर्ट ब्रितानी सरकार के भारतीयों के एक संविधान बनाने के अयोग्य बताने की चुनौती का भारतीय राष्ट्रीय कांग्रेस के नेतृत्व में दिया गया सशक्त प्रत्युत्तर था। मोतीलाल नेहरू के नेतृत्व में गठित इस प्रारूप निर्मात्री समिति में २ मुसलमान सहित ९ सदस्य थे। मोतीलाल नेहरु इसके सचिव थे। रिपोर्ट ने सुझाव दिया कि शरारतभरी साम्प्रदायिक चुनाव पद्धति त्याग दी जाय ताकि उसके स्थान पर अल्पसंख्यकों के लिए उनकी जनसंख्या के आधार पर स्थान आरक्षित कर दिया जाए। इसने समस्त भारत के लिए एक इकाई वाला संविधान प्रस्तुत किया जिसके द्वारा भारत को केंद्र तथा प्रांतों में पूर्ण प्रादेशिक स्वायत्तता मिले। ब्रिटेन सरकार ने इसे अत्यधिक प्रगतिशील कहकर 1930 मे मानने से इनकार कर दिया था।

## सन्दर्भ

श्रेणी:भारत का संविधान
श्रेणी:भारतीय राष्ट्रीय कांग्रेस
श्रेणी:भारतीय स्वाधीनता संग्राम
नरसिंह मंदिर

**नरसिंह मंदिर (इटावा)** भगवान विष्णु के नरसिंह अवतार का उत्तर भारत का प्रमुख मंदिर है। इटावा में स्थित इस मंदिर को उससकी संपदा के अनुसार उत्तर का पद्मनाभ मंदिर भी कहा जाता है। इनमें बेशकीमती आभूषण और कई जिलों में फैली अचल संपदा है। वर्तमान समय में यह मंदिर महंत परंपरा और ट्रस्ट के अंतर्गत प्रबंधित किया जाता है।
पंकज राग

पंकज राग हिंदी के सुप्रसिद्ध कवि हैं। उन्हें हिंदी कविता में अपने विशिष्ट योगदान के कारण केदार सम्मान से सम्मानित किया गया है।
## जन्म
30 अक्टूबर 1964 
जन्मस्थान=मुजफ़्फ़रपुर, बिहार, भारत 
## कृतियाँ
यह भूमंडल की रात है, धुनों की यात्रा 
2010 केदार सम्मान प्रतिष्ठित सम्मान और पुरस्कार

## निवेदन
यदि आपके पास अन्य विवरण् उपलब्ध है तो कृपया विकिपीडिया को भेजें

श्रेणी:1964 में जन्मे लोग
श्रेणी:बिहार के लोग
श्रेणी:जीवित लोग
श्रेणी:हिन्दी कवि
अफ़सर बिटिया

**अफ़सर बिटिया** ज़ी टीवी पर एक हिन्दुस्तानी टेलीविजन ओपेरा प्रसारण है।

## कलाकार
* मितली नाग ... कृष्ण राज
* किन्शुक महाजान ... पिन्टु सिंह
* शिवशक्ति सचदेव ... पिंकी
* मोनिका खन्ना ... स्वती
* मुकेश त्रिपाठी– महेश, स्वाती का पति।
* यश सिंह ... बब्लु सिंह
* मीना मिर ... सरस्वति
* शाबाज़ खान ... तुन्तुं सिंह
* प्रची पाठक ... दिती चाची
* नीरज सूद ... नीरज
* विरेन्द्र सक्सेना ... विद्यापति राज
* इन्दिरा क्रिशन ... गंगादेवी सिंह
* नेहा प्रजापति ... मनिसा

## पुरस्कार

## सन्दर्भ

श्रेणी:भारतीय टेलीविजन धारावाहिक
पुरा-लवण परत

**पुरा-लवण परत** या **नमक से पहले की परत** (पुर्तगाली: Camada pré-sal; अंग्रेजी:Pre-salt layer), अफ्रीका और ब्राजील के सागरतट से परे महाद्वीपीय उपतट पर स्थित एक भूवैज्ञानिक संरचना है। इस परत का महत्व इसलिए है क्योंकि इसके नीचे महत्वपूर्ण पेट्रोरसायनिक संसाधनों का वृहद भण्डार छिपा है। पेट्रोब्रास के अनुसार इस परत के ऊपर नमक की एक मोटी परत स्थित है जिसकी मोटाई कुछ स्थानों पर लगभग 2000 मीटर तक है। इस परत में और इसके नीचे तेल और प्राकृतिक गैस के भण्डार स्थित है। हालांकि नमक की परत और चट्टानों को वेध कर तेल और गैस निकालने का काम बहुत महंगा है। चूँकि चट्टानों की इस विशाल शृंख्ला का निक्षेपण नमक की परत से पहले हुआ था इसीलिए इसे पुरा-लवण परत कहा जाता है। 

## सन्दर्भ
कजकी बाँध

thumb|240px|कजकी बाँध
**कजकी बाँध** (फ़ारसी: , सद कजकी; अंग्रेजी: Kajaki Dam), जिसे **कजकई बाँध** भी कहा जाता है दक्षिणी अफ़ग़ानिस्तान के हेलमंद प्रान्त में हेलमंद नदी पर स्थित एक बड़ा जलविद्युत बाँध है। यह कंदहार शहर से १६१ किमी पश्चिमोत्तर में स्थित है। इस से ३३ मेगावाट बिजली बनाई जाती है और इसके पानी के ज़रिये ६,५०,००० हेकटर ज़मीन सींची जाती है जो इस बाँध के बिना बंजर होती। बाँध की ऊंचाई १०० मीटर है और नदी को २७० मीटर की चौड़ाई पर लांघता है। यह सीस्तान द्रोणी में पानी पहुँचाने वाले मुख्य जलसम्भर को नियंत्रित करता है।

## इन्हें भी देखें
* हेलमंद नदी
* सीस्तान द्रोणी
* हेलमंद प्रांत

## सन्दर्भ


श्रेणी:हेलमंद प्रांत
श्रेणी:जलविद्युत परियोजनाएँ
श्रेणी:अफ़्गानिस्तान में बाँध
भगवत रावत

**भगवत रावत** एक प्रगतिशील कवि एवं निबन्ध लेखक थे।

## पुरस्कार व सम्मान
शिखर सम्मान

## प्रमुख कृतियां

## सन्दर्भ

## बाहरी कड़ियाँ
* भगवत रावत कविता कोश पे

## References
हामून

[thumb|260px|सन् १९७६ में अंतरिक्ष से ली गई इस तस्वीर में [हेलमंद नदी द्वारा दश्त-ए-मारगो रेगिस्तान से गुज़रते हुए बनाए गए तीन हामून नज़र आ रहे हैं - ऊपर-दाएँ में हामून-ए-पुज़क, बाएँ में हामून-ए-सबरी, नीचे-बाएँ में हामून-ए-हेलमंद]]
**हामून** (फ़ारसी: , अंग्रेज़ी: Hamun) ईरान के पठार पर मौसमी तौर पर चाँद महीनों के लिए बन जाने वाली झीलों और दलदलों को कहा जाता है। यह ईरान और अफ़ग़ानिस्तान में और पाकिस्तान के पश्चिमी बलोचिस्तान प्रांत में बन जाते हैं। यह हामून क्षेत्रीय जानवरों, मछलियों और पक्षियों के जीवनक्रम में बहुत ही महत्वपूर्ण जगह रखते हैं। 
जब आम-तौर पर शुष्क रेगिस्तान में यह हामून बनते हैं तो कुछ अरसे के लिए वहाँ एक नख़लिस्तान (ओएसिस​) का वातावरण बन जाता है।

कुछ मशहूर हामून इस प्रकार हैं -
* हामून-ए हेलमंद - ईरान व अफ़ग़ानिस्तान
* हामून-ए जाज़ मूरियान - ईरान
* हामून-ए मश्केल - ईरान व पाकिस्तान
* हामून-ए पुज़क - अफ़ग़ानिस्तान
* हामून-ए सबेरी - ईरान व अफ़ग़ानिस्तान
* हामून ज़ेहेह (जिसे गोद-ए ज़ेरेह भी कहते हैं) - अफ़ग़ानिस्तान

## इन्हें भी देखें
* हामून-ए-हेलमंद

## सन्दर्भ


श्रेणी:झीलें
श्रेणी:फ़ारसी शब्द
प्रभुप्रकाश

**एपिफ़नी** अथवा 'प्रभुप्रकाश' नामक ईसाई पर्व परम्परागत रूप से ६ जनवरी को मनाया जाता है। यह लगभग सन्‌ 200 ई. में प्राच्य चर्च में प्रारंभ हुआ। बाद में वह पर्व पाश्चात्य चर्च में भी फैल गया। प्रारंभ में वह ईश्वरीय शक्ति के आविर्भाव तथा ईसा के जन्म के आदर में मनाया जाता था। बाद में क्रिस्मस (25 दिसंबर) ही ईसा का एकमात्र जन्मपर्व रह गया और एफ़िनी (6 जनवरी) का पर्व, बाइबिल में वर्णित ईसा की जीवनी की तीन घटनाओं का, संस्मरणोत्सव बन गया। अर्थात्‌ ज्ञानी पुरुषों की आराधना, जॉर्डन नदी में ईसा का बपतिस्मा तथा काना नगर में ईसा का प्रथम चमत्कार : तीन घटनाओं के संस्मरण में यह पर्व मनाया जाने लगा।

## बाहरी कड़ियाँ
* Catholic Encyclopedia: ''Epiphany''
* Epiphany Celebration
* The Epiphany Season at the Christian Resource Institute
* Holidays Calendar - Epiphany

श्रेणी:ईसाई धर्म
शक्ति मॉसफेट

right|thumb|300px|पॉवर मॉसफेट : ये दोनो ही मॉसफेट १२० वोल्ट और ३० अम्पीयर सतत धारा ले सकने में सक्षम हैं।

**शक्ति मॉसफेट** या 'पॉवर मॉसफेट' (Power MOSFET) विशेष प्रकार के मॉसफेट होते हैं जो अपेक्षाकृत अधिक विद्युत शक्ति संभाल सकते हैं। अर्थात ये अधिक वोल्टता या अधिक धारा या अधिक वोल्टता और धारा को हैंडिल करने में सक्षम होते हैं। आईजीबीटी, एससीआर आदि अन्य पावर-एलेक्ट्रानिक युक्तियों की अपेक्षा इन्हें उपयोग में लाने का मुख्य लाभ यह है कि इन्हें अधिक आवृत्ति पर चालू-बन्द (ON/OFF) किया जा सकता है। शक्ति-परिपथों को जितनी अधिक आवृत्ति पर चलाया जाता है, उनमें लगने वाले प्रेरकत्व, ट्रांसफॉर्मर, संधारित्र आदि का आकार उतने ही छोटे होते हैं। शक्ति मॉसफेट विशेषतः कम वोल्टता पर काम करना हो तो पॉवर मॉसफेट के उपयोग से दक्षता अधिक मिलती है। अधिक वोल्टता वाले पॉवर मॉसफेटों की चालू अवस्था का प्रतिरोध (ON resistance) अधिक होता है जिसके कारण इनके उपयोग से अधिक शक्ति क्षय होता है और कम दक्षता प्राप्त होती है। इसी कारण शक्ति मॉसफेट कम वोल्टता (२०० वोल्ट से कम) पर सर्वाधिक उपयोग किया जाने वाला स्विच है।

शक्ति मॉसफेट के कार्य करने का तरिका वही है जो कम शक्ति पर काम करने वाले मॉसफेट का है। जब सन् १९७० दशक के आखिरी दिनों में आईसी निर्माण के लिये CMOS तकनीक का विकास हुआ तो मॉसफेट का जन्म हुआ। 

## संरचना
right|thumb|300px|'VDMOS' नामक शक्ति मॉस्फेट का अनुप्रस्थ काट : इस चित्र में मॉस्फेट का मूल सेल प्रदर्शित है। ध्यातव्य है की यह मूल सेल दस माइक्रॉन के आस-पास के आकार का है तथा ऐसे हजारों सेलों के मेल से पॉवर मॉसफेट बनता है।

१९८० के दशक के आरम्भ में जब प्रथम शक्ति मॉस्फेटों का विकास हुआ तब बहुतेरी संरचनाओं को आजमाया गया। किन्तु उनमें से अधिकांश को अब त्याग दिया गया है और वर्टिकल डिफ्युज्ड मॉस (या VDMOS) सर्वाधिक उपयुक्त संरचना सिद्ध हुई है।

सामने के चित्र में वीडीमॉस की अनुप्रस्थ काट दिखायी गयी है। इससे इस युक्ति की उर्ध्वाधरता देखी जा सकती है। द्रष्टव्य है कि इसका 'सोर्स' एलेक्ट्रोड 'ड्रेन' के उपर अवस्थित है जिसके कारण चालू अवस्था में इसमें धारा उर्ध्वाधर दिशा में बहेगी। 

सही कहें तो शक्ति मॉसफेटों की संरचना 'लैटरल मॉसफेटों' से अलग होती है। शक्ति मॉसफेट की संरचना 'प्लेनर' न होकर उर्ध्वाधर होती है। (यही स्थिति अधिकांश शक्ति युक्तियों में है।)

## इन्हें भी देखें
* आईजीबीटी
* ट्रांजिस्टर
* एससीआर
* शक्ति एलेक्ट्रॉनिकी

## बाहरी कड़ियाँ

श्रेणी:शक्ति एलेक्ट्रॉनिकी
हामून-ए-हेलमंद

thumb|200px|सन् १९७६ में अंतरिक्ष से ली गई तस्वीर जिसमें ऊपर-दाएँ में हामून-ए-पुज़क, बाएँ में हामून-ए-सबरी, नीचे-बाएँ में हामून-ए-हेलमंद नज़र आ रहे हैं
thumb|200px|सन् २००१ में ली गई तस्वीर में तीनों हामून सूखे पड़े हैं
**हामून-ए-हेलमंद** (अंग्रेज़ी: Hamun-e Helmand), जिसे **दरियाचेह-ए-हामून** (फ़ारसी: ) भी कहते हैं, पूर्वी ईरान के सीस्तान व बलोचिस्तान प्रांत में अफ़ग़ानिस्तान की सरहद के नज़दीक मौसमी तौर पर बन जानी वाली एक कम गहराई की दलदली झील है। यह हेलमंद नदी के पानी से बनती है जो अफ़ग़ानिस्तान के हिन्दू कुश पर्वतों से शुरू होती है। ईरान के पठार पर ऐसी अधिक प्रवाह वाले मौसम में भर जाने वाली झीलों को हामून कहा जाता है।

१९७६ में अफ़ग़ानिस्तान से नदियाँ पूरे प्रवाह पर चला करती थी, जिस से यह झील भी फैलकर लगभग ४,००० वर्ग किमी तक विस्तृत हो जाया करती थी। १९९९ से २००१ के काल में सूखा पड़ा और झील क़रीब-क़रीब ग़ायब ही हो गई। उसके बाद से कभी बन जाती है और कभी नहीं। जब अफ़ग़ानिस्तान में सूखा पड़ता है या वहाँ हेलमंद का पानी रोक देने से प्रवाह कम होता है जो यहाँ रेत के बड़े टीले बन जाते हैं और पूरा रेगिस्तान लौट आता है। इस झील के किनारे कुछ मछुआरे गाँव हैं और इसके सूख जाने पर वह भी कभी-कभी रेत से ढके जाते हैं।

## इन्हें भी देखें
* हामून
* हेलमंद नदी
* सीस्तान द्रोणी

## सन्दर्भ


श्रेणी:ईरान की झीलें
प्रमथनाथ बोस

**प्रमथनाथ बोस** (12 मई 1855 - 27 अप्रैल 1934 ई.) सुप्रसिद्ध भारतीय वैज्ञानिक और भूगर्भविद।

इनका जन्म 12 मई 1855 ई. को बंगाल के नदिया जिले में गायपुर नामक स्थान पर हुआ था। आपकी उच्च शिक्षा लंदन विश्वविद्यालय में हुई, जहाँ से आपने भूविज्ञान में बी. एस.सी. (आनर्स) की डिग्री प्राप्त की। सन्‌ 1880 में आपकी नियुक्ति भूवैज्ञानिक सर्वेक्षण विभाग में असिस्टेंट सुपरिंटेंडेंट के पद पर हुई। अपने कार्यकाल में आपने देश के भिन्न भिन्न भागों में सर्वेक्षण कर बहुत से खनिज निक्षेपों का पता लगाया। भूसर्वेक्षण विभाग में काम करने के साथ आप मयूरभंज रियासत के भी भूविद थे। मयूरभंज के प्रसिद्ध लौह पर्वत गोरुमहिसानी की खोज का श्रेय आप ही को है। आप ही के कारण टाटा आयरन और स्टील कंपनी की स्थापना जमशेदपुर में हुई।

सन्‌ 1903 में अवकाश प्राप्त करने के बाद आप राँची में रहने लगे। यहाँ जीवन पर्यंत आपने सार्वजनिक सेवा की, एवं सामाजिक, धार्मिक और शैक्षणिक क्षेत्रों में महत्वपूर्ण काम किया। वृद्धावस्था में भी आप युवकों के समान परिश्रम किया करते थे। आपका जीवन बहुत सादा था तथा आप अपने शील स्वभाव के कारण बड़े लोकप्रिय थे। मृत्युपर्यंत आपका स्वास्थ्य बहुत अच्छा रहा। 27 अप्रैल 1934 ई. को राँची में ही आपका स्वर्गवास हो गया।

## बाहरी कड़ियांम्
* Statue in Jamshedpur
* Tata Steel pays tribute to P. N. Bose on his 154th Birth Anniversary
* A History of Hindu Civilization
** Volume 1
** Volume 2

श्रेणी:भारतीय वैज्ञानिक
हरीरूद

[thumb|230px|हरीरूद के किनारे खड़ी [मीनार-ए-जाम|जाम की मीनार]]
[thumb|230px|[हेरात शहर में हरीरूद पर बने पुल से नदी में नहाते लोगों का दृश्य]]
**हरीरूद** (फ़ारसी: ) या **हरी नदी** (अंग्रेज़ी: Hari River) मध्य एशिया की एक महत्वपूर्ण नदी है। यह १,१०० किमी लम्बी नदी मध्य अफ़ग़ानिस्तान के पहाड़ों से शुरू होकर तुर्कमेनिस्तान जाती है जहाँ यह काराकुम रेगिस्तान की रेतों में जाकर सोख ली जाती है। तुर्कमेनिस्तान में इसे **तेजेन** या **तेदझ़ेन** के नाम से जाना जाता है (इसमें बिंदु-वाले 'झ़' के उच्चारण पर ध्यान दें क्योंकि यह टेलिविझ़न के 'झ़' जैसा है)।

## नाम और इतिहास
ऋग्वेद में इस नदी को 'सरयू' का नाम दिया गया था। पारसी धर्म-ग्रन्थ अवेस्ता में इसे 'हरोयू' कहा गया, जो इसी संस्कृत नाम का सजातीय शब्द है। 'रूद' का मतलब फ़ारसी में 'नदी' होता है (मसलन गंगा को अक्सर 'रूद-ए-गंग' भी कहा जाता था)।

## नदी का स्रोत और मार्ग
हरीरूद अफ़ग़ानिस्तान के मध्य भाग में हिन्दु कुश पर्वत श्रंखला की कोह-ए-बाबा शाखा में जन्म लेती है। वहाँ से यह पश्चिम की ओर चलती है जहाँ यह हेरात शहर से दक्षिण को गुज़रती है। हेरात वादी इस नदी की वजह से अपनी उपजाऊ ज़मीन के लिए मशहूर है। कुछ आगे जाकर यह जाम नदी को मिलती है और इस संगम के पास जाम की मीनार खड़ी है जिससे प्रेरित होकर दिल्ली की क़ुतुब मीनार को बनाया गया था। यहाँ से नदी पहले पश्चिमोत्तर और फिर उत्तर का रुख़ करती है। इस क्षेत्र में नदी ही ईरान और अफ़ग़ानिस्तान की अंतर्राष्ट्रीय सीमा के रूप में मान्य है। आगे जाकर यह तुर्कमेनिस्तान और ईरान की अंतर्राष्ट्रीय सीमा का एक भाग है। ईरान-तुर्कमेनिस्तान मित्रता बाँध इसी नदी पर खड़ा है।

## इन्हें भी देखें
* हेरात
* मीनार-ए-जाम
* हिन्दू कुश
* अफ़्गानिस्तान

## सन्दर्भ


श्रेणी:मध्य एशिया
श्रेणी:अफ़्गानिस्तान की नदियाँ
श्रेणी:तुर्कमेनिस्तान की नदियाँ
श्रेणी:ईरान की नदियाँ
श्रेणी:मध्य एशिया की नदियाँ
श्रेणी:भारत का इतिहास
अविका गोर

**अविका गोर** एक भारतीय फिल्म अभिनेत्री हैं। इन्होंने अपने बाल्यकाल से ही अभिनय करना शुरू कर दिया था। इन्होंने *[[कलर्स (टीवी चैनल)|कलर्स]]* के बालिका वधू धारावाहिक से अपने अभिनय की शुरुआत की थी और बाद में इन्होंने ससुराल सिमर का में रोली का किरदार 2017 तक निभाया था। 2013 में इन्हें तेलुगू फिल्म "उय्यला जम्पला" में काम करने का मौका मिला, जिसके साथ ही इन्हें तेलुगू फिल्मों में भी काम करने का मौका मिलने लगा।

## अभिनय
इन्हें बचपन से ही अभिनय करना पसंद था। 2008 में इन्हें शुरू में ही बालिका वधू धारावाहिक में मुख्य किरदार निभाने का एक बहुत बड़ा मौका मिला था। जिसमें इन्हें आनंदी जगदीश सिंह का किरदार मिला था। इसी मध्य इन्हें 2009 में *मॉर्निंग वॉक* में काम करने का मौका मिल गया और इसी के साथ इनकी शुरुआत हिन्दी फिल्मों में हुई और उसी के एक साल बाद इनकी "पाठशाला" फिल्म आई थी। हालांकि दोनों में ही इनका मुख्य किरदार नहीं था। 

बालिका वधू से निकलने के बाद इन्हें "ससुराल सिमर का" में भी मुख्य किरदार मिल गया। इसमें इन्होंने रोली सिद्धान्त भारद्वाज का किरदार निभाया था। इसी के एक साल बाद, 2011 में इन्हें तेज़ फिल्म में काम करने का मौका मिला। जिसमें इन्हें बोमन ईरानी की बेटी, प्रिया रैना का किरदार मिला था।

### फिल्मों में सफलता
2013 में उय्यला जम्पला नाम के एक तेलुगू फिल्म में इन्हें मुख्य किरदार के रूप में काम करने का मौका मिला और इसी के साथ इन्हें आगे भी  

## धारावाहिक
### प्रमुख धारावाहिक
* बालिका वधू (कलर्स) - आनंदी जगदीश सिंह 
* ससुराल सिमर का (कलर्स) - रोली जमनालाल द्विवेदी / रोली सिद्धांत भारद्वाज / झुमकी / श्रुति वर्मा
* लाडो - वीरपुर की मर्दानी (कलर्स) - अनुष्का संगवान / अनुष्का युवराज चौधरी / जुही सेठी (नकली)
### अन्य धारावाहिक
* राजकुमार आर्यन - राजकुमारी भैरवी
* मेरी आवाज को मिल गई रोशनी
* करम अपना अपना - शांति कपूर
* स्श... फिर कोई है
* चलती का नाम गाड़ी
### रियलिटी शो
* खतरों के खिलाड़ी

## फिल्में

## सन्दर्भ

## बाहरी कड़ियाँ
* 

श्रेणी:1997 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:कन्नड़ अभिनेत्री
श्रेणी:तेलुगू अभिनेत्री
टिया बाजपेई

** टिया बाजपेई** एक भारतीय फ़िल्म अभिनेत्री होने के साथ साथ उत्तम गायिका भी हैं। टिया का जन्म लखनऊ शहर में हुआ था। वे 2005 के संगीत टीवी शो सा रे गा मा पा की फाइनलिस्ट रह चुंकि हैं।

## सन्दर्भ

श्रेणी:अभिनेत्री
श्रेणी:1985 में जन्मे लोग
श्रेणी:जीवित लोग
पृथ्वीराज

**प्पृथ्वीराज** नाम के अनेक प्रसिद्ध व्यक्ति हुए हैं-

* पृथ्वीराज चौहान - चौहान वंश के राजा 

* पृथ्वीराज राठौड़ -- बीकानेरनरेश राजसिंह के भाई जो अकबर के दरबार में रहते थे। वे वीर रस के अच्छे कवि थे।

* गुहिल वंशीय राणा राज्यमल्ल के पुत्र। ये संवत्‌ 1557 में विद्यमान थे।

* राठौर वंश का एक सेनापति जो शाहजहाँ की सेवा में था। सन्‌ 1656 में दक्षिण में उसकी मृत्यु हुई।

* पृथ्वीराज तोमर (1167-1189 ई. ) दिल्ली के तोमर राजा थे।

* पृथ्वीराज कपूर - भारतीय  अभिनेता
बालूमाक्षिका ज्वर

right|300px|thumb|फ्लिबॉटोमस पापाटेसाइ, रक्तपान करते हुए
**बालूमाक्षिका ज्वर** (Sandfly Fever) अत्यंत सूक्ष्म विषाणु द्वारा होता है, जो फिल्टर के पार जा सकता है। यह तीव्र ज्वर संक्रामक होता है तथा अत्यंत दौर्बल्य छोड़ जाता है। फ्लिबॉटोमस पापाटेसाइ (Phlebotomus papatascii) नामक बालू की मादा मक्खी इसके विषाणु के वाहन का कार्य करती है। इसे **फ्लिबॉटोमस ज्वर** या **पापाटेसाइ ज्वर** भी कहते हैं। 

## परिचय
यह ज्वर पूर्वी गोलार्ध के नम प्रदेशों, विशेषकर भूमध्यसागर के आसपास, भारत के कुछ हिस्सों आदि, में विशेष रूप से फैला है। इस मक्खी की प्रजनन ऋतु के बाद ग्रीष्म में यह रोग अधिक फैलता है।

मादा बालूमक्खी जब इस रोग से पीड़ित व्यक्ति का रक्तपान करती है, तब इस ज्वर के विषाणु रक्त के साथ मक्खी के उदर में प्रविष्ट हो जाते हैं, जहाँ सात से दस दिनों के अंदर इनका उद्भवन होता है तथा इसके बाद वह बालूमक्खी जीवन पर्यंत रोगवाहिनी बनी रहती है। रोगी के रक्त में ये विषाणु सदैव नहीं रहते। केवल रोग के लक्षण प्रकट होने के 48 घंटे पूर्व से 24 घंटे बाद तक रहते हैं।

यह रोगवाहक मक्खी, जब किसी स्वस्थ व्यक्ति को काटती है तब इन विषाणुओं का एक समूह उसकी त्वचा के भीतर प्रविष्ट हो जाता है। वहाँ ये विषाणु शरीर की रक्षक सेना से लड़ते हैं तथा अपनी संख्यावृद्धि करते हैं। लगभग ढाई से पाँच दिनों के पश्चात्‌ व्यक्ति को यकायक सुस्ती, दौर्बल्य, चक्कर आना तथा उदर में कष्ट बोध होने लगता है। दूसरे दिन ठंडक के साथ ज्वर तीव्रता से 102° से 105° फारेनहाइट (38° सें. से 40-50° सें.) तक पहुँचता है। मस्तक के अग्र भाग में अत्यंत तीव्र पीड़ा, नेत्रगोलकों के पार्श्व में पीड़ा, मांसपेशियों तथा जोड़ों में दर्द, रक्ताभ मुखमंडल तथा तीव्र नाड़ीगति आदि, लक्षण ज्वर प्रकट हो जाते हैं। साधारणतया दो दिनों के पश्चात्‌ उतर जाता है, किंतु अत्यंत शैथिल्य और दौर्बल्य छोड़ जाता है। कुछ दिनों या सप्ताहों के पश्चात्‌ व्यक्ति पूर्ण स्वस्थ होता है।

यह ज्वर घातक नहीं होता। चिकित्सा भी कोई विशेष नहीं, केवल लाक्षणिक ही है।

बालूमक्खी का नाश, उसके संपर्क से बचाव तथा रोगी का उचित पृथक्करण ही इस रोग से बचाव के साधन हैं। यह मक्खी अत्यंत सूक्ष्म होती है तथा मनुष्यों के निवास के पास ही पौधों, दरारों तथा अँधेरे स्थानों में अंडे देती है। इन अंडों में लार्वा उत्पन्न होते हैं, जो ग्रीष्म ऋतु के प्रारंभ में मक्खी का रूप धारण कर लेते हैं। यह मक्खी केवल सूर्यास्त के पश्चात्‌ तथा सूर्योदय के पूर्व ही रक्तपान करती हैं तथा धरती के पास ही रहती है। ऊपरी खंड के शयनकक्ष कुछ सुरक्षित होते हैं। मसहरी अत्यंत बारीक जाली की होनी चाहिए। डाइमेथिल थैलेट, डाइब्यूटिल थैलेट, बेंज़ील बेंज़ीएट आदि औषधियाँ अनावृत त्वचा पर लगाने से भी मक्खी दूर रहती है। दीवारों आदि पर डी. डी. टी. के छिड़काव द्वारा रोगी के पास बालूमक्खी को पहुँचते से रोकना रोग से बचाव के लिए आवश्यक है।

## सन्दर्भ

## इन्हें भी देखें
* कालाजार

श्रेणी:कीटजनित रोग
जी.बी रोड, नई दिल्ली

**जीबी रोड** यानी **गारस्टिन बास्टिन रोड,** राजधानी दिल्ली में सबसे बड़ा रेड लाइट एरिया है। सन् 1965 में इसका नाम बदल कर स्वामी श्रद्धानंद मार्ग कर दिया गया।

## इतिहास
मुगलकाल में इस क्षेत्र में कुल पांच रेडलाइट एरिया यानी कोठे हुआ करते थे। अंग्रेजों के समय इन पांचों क्षेत्रों को एक साथ कर दिया गया और उसी समय इसका नाम जीबी रोड पड़ा। 

## सन्दर्भ

## बाहरी कड़ियाँ
* The Children of GB Road
* The life of a prostitute in Delhi
* The inner life of GB Road, Yahoo India, 23 जुलाई 2099

रामबाबू

श्रेणी:भारत में लाल बत्ती क्षेत्र
श्रेणी:नई दिल्ली की गलियां
माहिया

** माहिया ** पंजाबी का अत्यन्त लोक प्रचलित शृंगार रस तथा करुण रस से ओतप्रोत लोकगीत है। माहिया में शृंगार के विरह-पक्ष की बहुत मार्मिक अनुभूति होती है। माहिया मात्रिक छन्द है। इसमें पूरा गीत तीन पंक्तियों में होता है। पहली पंक्ति में १२ मात्राएँ, दूसरी पंक्ति में १० और पुनः तीसरी पंक्ति में १२ मात्राएँ होती हैं।

माहिया छंद का उदाहरण बतायें

## सन्दर्भ


श्रेणी:लोक साहित्य